CELEX: 52019PC0105
Language: da
Date: 2019-02-22
Title: Forslag til RÅDETS AFGØRELSE om den holdning, der skal indtages på Unionens vegne i det blandede udvalg, der er nedsat i henhold til den strategiske partnerskabsaftale mellem Den Europæiske Union og dens medlemsstater på den ene side og Japan på den anden side, vedrørende vedtagelsen af det blandede udvalgs forretningsorden.

EUROPA-KOMMISSIONEN
            Bruxelles, den 22.2.2019
            COM(2019) 105 final
            2019/0055(NLE)
            Forslag til
            RÅDETS AFGØRELSE
            om den holdning, der skal indtages på Unionens vegne i det blandede udvalg, der er nedsat i henhold til den strategiske partnerskabsaftale mellem Den Europæiske Union og dens medlemsstater på den ene side og Japan på den anden side, vedrørende vedtagelsen af det blandede udvalgs forretningsorden.
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               
                  Forslaget vedrører afgørelsen om fastlæggelse af den holdning, der skal indtages på Unionens vegne i det blandede udvalg, der er nedsat i henhold til den strategiske partnerskabsaftale mellem Den Europæiske Union og dens medlemsstater på den ene side og Japan på den anden side, i forbindelse med den påtænkte vedtagelse af en afgørelse om det blandede udvalgs forretningsorden.
               
            
            
               2.BAGGRUND FOR FORSLAGET
            
            
               2.1.Den strategiske partnerskabsaftale mellem EU og Japan
            
            
               Den strategiske partnerskabsaftale mellem Den Europæiske Union og dens medlemsstater på den ene side og Japan på den anden side ("aftalen") har til formål at styrke partnerskabet mellem EU og dets medlemsstater og Japan og at uddybe og styrke det bilaterale samarbejde om spørgsmål af fælles interesse, der afspejler fælles værdier og principper. Dette vil ske ved hjælp af foranstaltninger såsom intensivering af dialog på højt plan. Aftalen vil skabe en sammenhængende og retligt bindende ramme for EU's forbindelser med Japan. Aftalen blev undertegnet i Tokyo den 17. juli 2018 og har fundet midlertidig anvendelse siden den 1. februar 2019.
            
            
               2.2.Det blandede udvalg
            
            
               Det blandede udvalg er nedsat ved aftalens artikel 42. Udvalgets vigtigste opgave er at samordne det overordnede partnerskab, som bygger på aftalen, og at sikre, at aftalen fungerer korrekt og gennemføres på effektiv vis. Det blandede udvalgs andre opgaver omfatter: at være et forum for redegørelse for enhver væsentlig ændring af politikker, programmer eller kompetencer, der er relevante for denne aftale, at træffe afgørelse om yderligere samarbejdsområder, der ikke er nævnt i aftalen, forudsat at de er i overensstemmelse med målene i aftalen og at bestræbe sig på at bilægge tvister, som kan opstå i forbindelse med fortolkning, anvendelse eller gennemførelse af aftalen.
            
            
               Det blandede udvalg skal fremsætte henstillinger og træffe afgørelser, når det er relevant, og fremme bestemte aspekter af samarbejdet på grundlag af aftalen. Det blandede udvalg fungerer ved konsensus og bør mødes en gang om året skiftevis i Tokyo og Bruxelles. Det blandede udvalg fastsætter selv sin forretningsorden.
            
            
               2.3.Det blandede udvalgs påtænkte retsakt
            
            
               Formålet med den påtænkte retsakt er at vedtage forretningsordenen for det blandede udvalgs organisation, jf. aftalens artikel 42, stk. 5, med henblik på at muliggøre aftalens gennemførelse.
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne, bør sigte mod vedtagelsen af det blandede udvalgs forretningsorden. Holdningen bør baseres på udkastene til det blandede udvalgs afgørelser.
            
            
               4.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også retsakter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Princippernes anvendelse på det foreliggende tilfælde
            
         
         
            
               Det blandede udvalg er et organ nedsat ved den strategiske partnerskabsaftale mellem Den Europæiske Union og dens medlemsstater på den ene side og Japan på den anden side.
            
            
               Den retsakt, som det blandede udvalg skal vedtage, er en retsakt, der har retsvirkninger. Det skyldes, at det blandede udvalg i henhold til aftalens artikel 42, stk. 2, litra g), vedtager afgørelser, som er bindende for de kontraherende parter.
            
            
               Den påtænkte retsakt hverken supplerer eller ændrer aftalens institutionelle ramme.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, må afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Princippernes anvendelse på det foreliggende tilfælde
            
            
               Forretningsordener vedrører den måde, hvorpå et organ, der er oprettet på grundlag af en aftale, generelt fungerer. Derfor skal det område, som den påtænkte afgørelse falder ind under, fastlægges i lyset af aftalen som helhed.
                  2
               
            
            
               I betragtning af antallet og karakteren af FUSP-bestemmelserne i aftalen vedrører hovedformålet med og indholdet af den påtænkte retsakt økonomisk, finansielt og teknisk samarbejde med tredjelande. Dette er tilfældet på trods af det faktum, at undertegnelsen af aftalen var baseret på artikel 37 i TEU og artikel 212, stk. 1, i TEUF. Vurderingen har ændret sig i lyset af Domstolens efterfølgende dom i sag C-244/17, Europa-Kommissionen mod Rådet for Den Europæiske Union (Kasakhstan). Det materielle retsgrundlag for den foreslåede afgørelse er derfor artikel 212, stk. 1, i TEUF.
            
            
               4.3.Konklusion
            
            
               Retsgrundlaget for forslaget til afgørelse bør derfor være artikel 212, stk. 1, i TEUF sammenholdt med artikel 218, stk. 9, i TEUF.
            
            
               2019/0055 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Unionens vegne i det blandede udvalg, der er nedsat i henhold til den strategiske partnerskabsaftale mellem Den Europæiske Union og dens medlemsstater på den ene side og Japan på den anden side, vedrørende vedtagelsen af det blandede udvalgs forretningsorden.
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 212, stk. 1, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Den strategiske partnerskabsaftale mellem Den Europæiske Union og dens medlemsstater på den ene side og Japan på den anden side
                  3
                ("aftalen") blev undertegnet i Tokyo den 17. juli 2018 og anvendes midlertidigt fra den 1. februar 2019.
            
            
               (2)I henhold til artikel 42, stk. 1, i aftalen nedsættes et blandet udvalg med henblik på at samordne det overordnede partnerskab, som bygger på aftalen ("det blandede udvalg").
            
            
               (3)Ifølge aftalens artikel 42, stk. 5, vedtager det blandede udvalg selv sin forretningsorden.
            
            
               (4)Det blandede udvalgs forretningsorden bør vedtages snarest muligt for at sikre en effektiv gennemførelse af aftalen.
            
            
               (5)Den holdning, som på Unionens vegne skal indtages i det blandede udvalg, bør fastlægges, idet forretningsordenen vil afgøre, hvordan det blandede udvalg, der har ansvaret for at forvalte aftalen og sikre dens gennemførelse, fungerer —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, som på Unionens vegne skal indtages på det første møde i det blandede udvalg, der er nedsat i henhold til artikel 42 i den strategiske partnerskabsaftale mellem Den Europæiske Union og dens medlemsstater på den ene side og Japan på den anden side, vedrørende vedtagelsen af det blandede udvalgs forretningsorden, skal være at støtte det blandede udvalgs vedtagelse af sin forretningsorden som fastlagt i udkastet til det blandede udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Sag C-399/12, Tyskland mod Rådet (OIV), ECLI:EU:C:2014:2258, præmis 61-64.
               
               
                  
                     (2)
                  
                        Sag C-244/17, Europa-Kommissionen mod Rådet for Den Europæiske Union (Kasakhstan), ECLI:EU:C:2018:662, præmis 40.
               
               
                  
                     (3)
                  
                        EUT L 216 af 24.8.2018, s. 4.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 22.2.2019
            COM(2019) 105 final
            BILAG
            til
            Forslag til Rådets afgørelse
            om den holdning, der skal indtages på Unionens vegne i det blandede udvalg, der er nedsat i henhold til den strategiske partnerskabsaftale mellem Den Europæiske Union og dens medlemsstater på den ene side og Japan på den anden side, vedrørende vedtagelsen af det blandede udvalgs forretningsorden
            
               
         
         
            
               BILAG
            
            
               AFGØRELSE nr. 1/2019 
                  FRA DET BLANDEDE UDVALG NEDSAT VED 
                  DEN STRATEGISKE PARTNERSKABSAFTALE MELLEM EU OG JAPAN
            
            
               af 0.0.0
            
            
               om vedtagelse af dets forretningsorden
            
            
               DET BLANDEDE UDVALG HAR —
            
            
               under henvisning til den strategiske partnerskabsaftale mellem Den Europæiske Union og dens medlemsstater på den ene side og Japan på den anden side
                  1
                ("aftalen"), særlig artikel 42, og
            
            
            
               ud fra følgende betragtninger:
            
            
               (1)Indtil aftalen træder i kraft har dele af den fundet anvendelse siden den 1. februar 2019.
            
            
               (2)For at sikre effektiv anvendelse, indtil aftalen træder i kraft, bør det blandede udvalg nedsættes snarest muligt.
            
            
               (3)I henhold til artikel 42, stk. 5, i aftalen bør det blandede udvalg derfor vedtage sin forretningsorden —
            
            
            
               VEDTAGET DENNE AFGØRELSE:
            
            
            
               1.Forretningsordenen for det blandede udvalg som fastsat i bilaget vedtages herved.
            
            
               2.Denne afgørelse træder i kraft på dagen for vedtagelsen.
            
            
            
               Undertegnet i …, den ….
            
            
               
                     På det blandede udvalgs vegne
               
            
         
         
            
               
                     Formændene
               
            
            
            
               Bilag til afgørelse nr. 1/2019
            
            
               Strategisk partnerskabsaftale 
                  mellem Den Europæiske Union og dens medlemsstater på den ene side 
                   og Japan på den anden side
            
            
               Det blandede udvalgs forretningsorden
            
            
            
               Artikel 1
            
            
               Opgaver og sammensætning
            
            
               1.Det blandede udvalg udfører de opgaver, der er fastsat i artikel 42 i den strategiske partnerskabsaftale mellem Den Europæiske Union og dens medlemsstater på den ene side (i det følgende benævnt "Unionen") og Japan på den anden side ("aftalen").
            
            
               2.Det blandede udvalg består af repræsentanter for parterne. 
            
            
            
               Artikel 2
            
            
               Formand
            
            
               Det blandede udvalg ledes i fællesskab af repræsentanterne for Unionen på den ene side og Japan på den anden side. I det følgende tilsammen benævnt "parterne" og hver for sig "parten".
            
            
            
               Artikel 3
            
            
               Møder
            
            
               1.Det blandede udvalg mødes normalt en gang om året skiftevis i Tokyo og Bruxelles på en dato, som fastsættes ved konsensus. Det træder også sammen på anmodning af en af parterne ved konsensus.
            
            
               2.Det blandede udvalg holder normalt møder på højt embedsmandsniveau, medmindre parterne beslutter andet.
            
            
         
         
            
               Artikel 4
            
            
               Offentlighed
            
            
               Det blandede udvalgs møder er ikke offentlige, medmindre parterne bestemmer andet.
            
            
            
               Artikel 5
            
            
               Sekretærer.
            
            
               En repræsentant for Tjenesten for EU's Optræden Udadtil og en repræsentant for Japans udenrigsministerium fungerer sammen som sekretærer for det blandede udvalg. Al korrespondance til og fra formændene for det blandede udvalg fremsendes til sekretærerne.
            
            
               
            
            
               Artikel 6
            
            
               Deltagere
            
            
               1.Inden hvert møde underrettes formændene gennem sekretariatet om den planlagte sammensætning af parternes delegationer.
            
            
               2.Når det er hensigtsmæssigt og ved konsensus, kan eksperter eller repræsentanter for andre relevante enheder indbydes til at deltage i det blandede udvalgs møder som observatører eller for at orientere om et bestemt emne.
            
            
            
               Artikel 7
            
            
               Dagsorden for møderne
            
            
               1.Formændene opstiller en foreløbig dagsorden for hvert møde. 
            
            
               2.Den foreløbige dagsorden fastlægges senest 15 dage før mødets begyndelse.
            
            
               3.Det blandede udvalg vedtager den endelige dagsorden ved begyndelsen af hvert møde. Punkter, som ikke findes på den foreløbige dagsorden, kan optages på dagsordenen, hvis parterne beslutter dette.
            
            
               4.Formændene kan om nødvendigt afkorte de frister, der er omhandlet i artikel 2. 
            
         
         
            
            
               Artikel 8
            
            
               Referat
            
            
               1.Sekretærerne udarbejder i fællesskab hurtigst muligt og senest to måneder efter afslutningen af et møde et referat heraf, medmindre andet besluttes ved konsensus. Udkastet til referat vil som hovedregel indeholde den endelige dagsorden og et resumé af drøftelserne under hvert punkt på dagsordenen. 
            
            
               2.Parterne godkender skriftligt udkastet til referat hurtigst muligt og senest to måneder efter afslutningen af et møde, medmindre andet besluttes ved konsensus. 
            
            
            
               
            
               Artikel 9
            
            
               Afgørelser og henstillinger
            
            
               1.Inden for det blandede udvalgs funktioner og opgaver som fastsat i aftalens artikel 42 fremsætter det henstillinger og træffer afgørelser, når det er relevant. Disse benævnes "henstilling" eller "afgørelse" efterfulgt af et løbenummer, datoen for vedtagelsen og en angivelse af afgørelsens eller henstillingens genstand. I hver henstilling eller afgørelse angives datoen for dens ikrafttræden.
            
            
               2.Det blandede udvalg fremsætter henstillinger og træffer afgørelser ved konsensus.
            
            
               3.Det blandede udvalg kan beslutte at fremsætte henstillinger og vedtage afgørelser ved skriftlig procedure gennem udveksling af noter mellem formændene for det blandede udvalg.
            
            
               4.Det blandede udvalgs henstillinger og afgørelser vedtages skriftligt af formændene. 
            
            
               5.Hver part kan beslutte at offentliggøre det blandede udvalgs henstillinger og afgørelser i et passende medie. 
            
            
            
               Artikel 10
            
            
               Udgifter
            
            
               1.Hver part afholder sine udgifter til deltagelse i det blandede udvalgs møder, såvel udgifter til personale, rejser og underhold som udgifter til postforsendelser og telekommunikation.
            
            
               2.Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
            
            
         
         
            
               Artikel 11 
            
            
               Arbejdsgrupper
            
            
               1.Det Blandede Udvalg kan beslutte at nedsætte arbejdsgrupper til at bistå det i udførelsen af opgaverne.
            
            
               2.Det blandede udvalg kan beslutte at nedlægge enhver arbejdsgruppe, som det har nedsat, eller fastsætte eller ændre dens mandat.
            
            
               3.Arbejdsgrupperne aflægger rapport til det blandede udvalg efter hvert af deres møder.
            
            
            
               Artikel 12
            
            
               Ændring af forretningsordenen
            
            
               Parterne kan ændre forretningsordenen i overensstemmelse med artikel 9. 
            
            
            
         
         
            
                  
                     (1)
                  
                        EUT L xxx, x.x.xxxx, s. x.